APOSTOLIEN MATKASSA
Kesarean teatteri
Olemme jälleen Kesareassa.
Apostoli Paavalin aikaan tämä oli vaikuttava paikka.
Se oli kuin Rooma Israelissa Välimeren rannalla.
Täällä oli palatseja, kilparatoja ja teattereita, kuten tämä.
Täällä oli myös vankila, -
jossa Paavali vietti kaksi vuotta ja useita Apostolien tekojen kirjan lukuja.
Paavali ja opetuslapset menivät seitsemäksi päiväksi -
Jerusalemin temppeliin puhdistautumaan.
Ap. t. 21:27: "[Aasiasta tulleet juutalaiset näkivät] hänet pyhäkössä, -
kiihoittivat kaiken kansan ja kävivät häneen käsiksi ja huusivat: -
"Israelin miehet, auttakaa! Tämä on se mies, -
joka kaikkialla opettaa kaikkia ihmisiä meidän kansaamme ja lakiamme -
ja tätä paikkaa vastaan, ja onpa vielä tuonut kreikkalaisia pyhäkköönkin -
ja saastuttanut tämän pyhän paikan." Ja koko kaupunki tuli liikkeelle [...]
ja he ottivat Paavalin kiinni, raastoivat hänet ulos pyhäköstä, -
ja heti portit suljettiin."
Paavali oli vastustajiensa näkökulmasta melkoinen häirikkö.
He olivat kuulleet mellakoista, joita oli puhjennut -
Paavalin työn seurauksena Vähässä-Aasiassa ja Eurooppassa.
Efesossa 25 000 käsityöläistä oli mellakoinut häntä vastaan.
Nyt tämä häirikkö Paavali rantautuu Israeliin ja suuntaa kohti Jerusalemia.
Kuulostaa siltä, että kohta syntyy sekasorto, -
ja niin käykin.
Ap. t. 21:31: "Ja kun he tahtoivat hänet tappaa, -
sai sotaväenosaston päällikkö sanan, että koko Jerusalem oli kuohuksissa.
Tämä otti heti [mukaansa sotilaita] ja riensi alas heidän luoksensa.
Kun he näkivät päällikön ja sotilaat, lakkasivat he lyömästä Paavalia.
Silloin päällikkö astui esiin, otatti hänet kiinni [...] ja kysyi, -
kuka hän oli ja mitä hän oli tehnyt.
Mutta kansanjoukosta huusivat toiset sitä, toiset tätä.
[Koska hän ei meteliltä saanut selkoa], käski hän viedä hänet kasarmiin.
[Portailla sotilaiden täytyi kantaa Paavalia] kansan väkivallan tähden; -
sillä suuri kansanpaljous seurasi perässä ja huusi: "Vie pois hänet!"
[Ja Paavali sanoi päällikölle:] "Onko minun lupa sanoa sinulle jotakin?"
Paavali kysyi häneltä: "Onko laillista kiduttaa Rooman kansalaista näin?"
Se kiinnitti Rooman sotilaiden huomion.
He pelastivat Paavalin väkijoukon kynsistä -
ja lähettivät hänet tänne Kesareaan.
Paavali vietiin Rooman maaherran Felixin eteen.
Felix piti Paavalia vankilassa syytteitä esittämättä kaksi vuotta.
Luukkaan mukaan Felix toivoi saavansa Paavalilta rahaa.
Paavali viipyi täällä melkein kauemmin kuin missään muualla Ap. t. kirjassa, -
lähes kaksi vuotta. Hän on vankilassa.
Hän on täällä vielä vuonna 59 jKr., kun Felixin virkakausi päättyy -
ja maaherraksi nousee Festus.
Festus päätti putsata pöydän Felixin jättämistä paperitöistä.
Hän kuulee Paavalista ja päättää ratkaista asian.
Hän pyytää Paavalia menemään Jerusalemiin.
Hän käskee juutalaisten johtajien tulla Kesareaan.
Paavali kieltäytyi palaamasta Jerusalemiin.
Lainoppineet tulivat Jerusalemista Kesareaan. Alkoi uusi oikeudenkäynti.
Oikeudenkäynnin aikana Festuksen ja kuningas Herodes Agrippan edessä -
Paavali kertoo, miten hän kääntyi ja näki ylösnousseen Jeesuksen näyssä.
Ap. t. 26:24: "[Festus keskeytti Paavalin puolustuspuheenvuoron]: -
"Sinä olet hullu, Paavali, -
suuri oppi hulluttaa sinut".
Mutta Paavali sanoi: "En ole hullu, korkea-arvoinen Festus, -
vaan puhun totuuden ja toimen sanoja. Kuningas kyllä nämä tietää, -
[...] eiväthän nämä ole missään syrjäsopessa tapahtuneet.
Uskotko, kuningas Agrippa, profeettoja? Minä tiedän, että uskot."
Kaikki päät kääntyivät kohti Agrippaa. He odottivat, miten hän vastaa.
Agrippa laskelmoi, että jos hän myöntää uskovansa profeettoja, -
Paavali kysyy, mikset usko Messiaaseen.
Jos hän kieltää uskovansa profeettoja, juutalaiset syöksevät hänet vallasta.
Agrippa vastaa taidollisesti: "Näinkö vähällä luulet käännyttäväsi minut?"
Hän tavallaan kiertää kysymyksen.
Paavali vastaa ironisesti ja humoristinen.
"Kunpa sinustakin tulisi samanlainen kuin minä, toki ilman näitä kahleita."
Kuningas Agrippa ja Festus uskoivat, ettei Paavali ollut tehnyt rikosta.
Mutta koska Paavali oli vedonnut keisariin -
ja päästäkseen hänestä eroon, he päättivät lähettää hänet Roomaan.
Paavali aloitti viimeisen suuren seikkailunsa Välimeren poikki.
Hän kohtaisi myrskyjä, haaksirikkoja ja käärmeenpuremia.
Hän päätyi valtakunnan pääkaupunkiin Roomaan.
Kertomus on minusta ihmeellinen, sillä se osoittaa, että Jumala toimii -
epäoikeudenmukaisissa ja ankarissakin olosuhteissa.
On salamurhia, herjauksia ja juonittelevia, valehtelevia asianajajia.
On salajuonien punojia, hallinnon byrokraatteja -
ja lopulta haaksirikkoja. Kaikenlaiset pahat ihmiset ja ankarat olosuhteet -
näyttävät kääntyneen Paavalia vastaan.
Siitä huolimatta hän ei menetä malttiaan.
Hän todistaa armon evankeliumista ja Jumalan teoista elämässään.
Koko prosessi kestää vuosia.
Lopulta Paavali sai valtion kokonaan kustantaman matkan Roomaan.
Hän päätyy siellä kotiarestiin, kuten myöhemmin näemme Ap. t. kirjassa.
Se tarkoittaa, että evankeliumi tavoitti keisarin hovin.
Kertomus osoittaa minusta hienosti, miten Jumala toimii.
Olosuhteet olivat kurjat. Ihmiset ja oikeusjärjestelmä olivat pahoja.
Heillä ei ollut mielessään Paavalin etu.
Mutta Jumala toimi kulissien takana Room. 8:28:n tyyliin -
ja vaikutti kaikki asiat parhain päin lopulta, vuosia myöhemmin.
Se kertoo meille: Sinnittele, vaikka olosuhteet näyttävät huonoilta, -
vakavilta, epäreiluilta ja epäoikeudenmukaisilta.
Jumala toimii yhä kulissien takana sinun ja minun elämässä.
Keskustelukysymyksiä Acts Odyssey -kirjassa ja osoitteessa tlc.org/acts.
Suomennos: Marianne Tenetz